Eero Ylitalo

Eero Ylitalo (s. 11. heinäkuuta  1953 Liminka) on oululainen tietokilpailija ja tietokilpailukysymysten laatija. Hän opiskeli yleistä historiaa Helsingin yliopistossa ja valmistui filosofian maisteriksi vuonna 1982. Hän on työskennellyt Oulun kaupungille tietopalvelupäällikkönä. Hän on yksi jahtaajista Jahti-visailuohjelmassa.

Ylitalo on julkaissut tekemiään lauluja Jari Ruonalan kanssa nimellä Kaksi kaunista miestä omakustannelevyllä Ensimmäiset ja viimeiset vuonna 1993. Hän on kirjoittanut romaanin Suviteuraat.

Tietokilpailut 
Vuosina 1992–2002 Ylitalo osallistui moniin visailuohjelmiin: Suomen Tietoviisas, Haluatko miljonääriksi? (esitetty 27.–28. marraskuuta 1999), Megavisa (7. joulukuuta 1992), Missä mennään, Tietopörssi, Triangeli, Greed, Heikoin lenkki ja Horoskooppipyörä. Hän on yksi jahtaajista syksyllä 2018 alkaneessa Jahti-visailuohjelmassa, jossa hänen lempinimensä on Herra Arkisto.

Ylitalo on ollut Oulun tietokilipailuyhistyksen puheenjohtajana ja varapuheenjohtajana. Hän osallistuu pubivisoihin, ja on osallistunut myös tietokilpailun Suomen-mestaruuskilpailuihin ja maailmanmestaruuskilpailuihin.

Ylitalon nimi on palkintosekissä, jota Lasse Lehtinen pitää kädessään Haluatko miljonääriksi? -videopelin kotelon takakannessa.

Lähteet 

Suomalaiset televisiokasvot
Suomalaiset tietokilpailijat
Suomalaiset arkistonhoitajat
Kuvituspyynnöt
Elävät henkilöt
Vuonna 1953 syntyneet